open-index/open-wikipedia-markdown huggingface dataset:
எஸ். ஏ. வி. இளையராஜா

**எஸ்.ஏ.வி இளையராஜா** என்பவர் தமிழக ஓவியர்களுள் ஒருவர். இவர் செஞ்சி அருகே உள்ள சிங்கவரம் எனும் கிராமத்தைச் சேர்ந்தவர். நீர்வண்ண ஓவியங்களை யதார்த்தம் போன்று வரைவதில் வல்லவர்.

## குடும்பம்
இளையராஜாவின் அப்பா தமிழாசிரியர் எஸ்.ஏ.வடிவேலு. மூத்த அண்ணன் இளங்கோவன், இரண்டாவது அண்ணன் இளஞ்செழியன், தம்பி இளையபாரதி என இளையராஜாவுக்கு மூன்று சகோதரர்கள். இவரின் அண்ணன் இளஞ்செழியன் என்பவர் சென்னை கவின்கலைக் கல்லூரியில் படித்தார். இளையராஜாவுக்கு ஓவியங்கள் குறித்து கற்பித்தார்.

இவர் மைசூரில் உள்ள டி. எம். எஸ் லலிதகலா மஹாசம்ஸ்தான கவின்கலைக் கல்லூரியில் படித்துப் பட்டம் பெற்றார்.

## கண்காட்சிகள்
எண்ணற்ற தனிநபர் ஓவியக் கண்காட்சிகளை நடத்தியுள்ளார். குழுவுடன் இணைந்து சென்னை லலித்கலா அகாடமி, மும்பை ஜஹாங்கீர் ஆர்ட் காலரி, சென்னை வின்யாஸா ப்ரீமியர் ஆர்ட் கேலரி, புதுவை கோலம்பாணி காலரி, தக்சின சித்ரா என பல காலரிகளில் ஓவியக் கண்காட்சி நடத்தியுள்ளார். இவர் உயர் யதார்த்த ஓவியங்கள் வரைவதில் வல்லவர்.

கல்கி, ஆனந்தவிகடன் போன்ற இதழ்களில் கவிதைகளுக்கு இவரது ஓவியங்கள் வெளிவந்துள்ளன.

## விருதுகள்
* காந்தி மெமோரியல் விருது
* கோணசீமா சித்ரகலா விருது
போன்ற விருதுகளைப் பெற்றுள்ளார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்
எஸ்.ஏ.வி. இளையராவின் முகநூல் பக்கம்

பகுப்பு:தமிழக ஓவியர்கள்
சோலையம்மா (திரைப்படம்)

**சோலையம்மா** (solaiyammaa)  என்பது 1992 ஆம் ஆண்டு வெளிவந்த ஓர் இந்திய தமிழ் நாடகத் திரைப்படமாகும். இத்திரைப்படத்தை கஸ்தூரி ராஜா எழுதி, இயக்கி ஜோதி ராஜாவால் தயாரிக்கப்பட்டது. இத்திரைப்படத்தில் ராகுல், சுகன்யா, கரிகாலன் ஆகியோர் முன்னணிக் கதாபாத்திரங்களில் நடித்துள்ளனர். இத்திரைப்படத்திற்கு தேவாவால் இயற்றப்பட்ட இசை மற்றும் கே. பி. அகமது ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 11, 1992 அன்று  வெளியானது.

## கதைச்சுருக்கம்
சோலையம்மா (சுகன்யா) தாயற்ற பெண். தந்தையின் அரவணைப்பில் வளர்ந்து வந்தாள். அவர்களின் உறவினரான பால்ராஜ்ஜிற்கு (ராகுல்) திருமணம் செய்வதாக நிச்சயம் செய்யப்பட்டது. மேலும் அவர்கள் இருவரும் ஒருவரை ஒருவர் காதலும் செய்தனர். வைரவன் (கரிகாலன்)  ஊரில் பெரும் அராஜகத்தன்மையோடும் பெண்களின் கற்பை சூறையாடியும் வந்தான். ஒரு நாள் இரவு சோலையம்மாவின் வீட்டினுள் நுழைந்து சோலையம்மாவிடம் தவறாக நடக்க முயன்றான். ஆனால் சோலையம்மாவோ அவனை எதிர்த்து தாக்கினாள். இதனால் அவன் அங்கிருந்து தப்பித்து சென்றுவிடுகிறான். ஆனால் ஊர்க்காரர்கள் உட்பட சோலையம்மாவின் உறவினர்கள் எல்லாம் வைரவன் அவளை கற்பழித்து விட்டான் என்றே கூறுகின்றனர். இதன் பின்னர் சோலையம்மாவின் தந்தை தற்கொலை செய்துக்கொள்கிறார். வைரவனோ அவளை தன்னுடன் ஒர் இரவு தங்கும்படி தொந்தரவு செய்கின்றான். அதன் பின்னர் சோலையம்மா என்ன செய்தாள் என்பதே மீதிக்கதையாகும்.

## நடிகர்கள்
* ராகுல் - பால்ராஜ்
* சுகன்யா - சோலையம்மா
* கரிகாலன் - வைரவன்
* சனகராஜ் - பால்ராஜின் தந்தை
* செந்தில் - மைனர்
* வினு சக்ரவர்த்தி
* ஜெய்கணேஷ்
* காந்திமதி - இருளாயி
* இடிச்சப்புளி செல்வராசு
* ராகவி
* நிசா
* சத்யன்
* சேலம் மதி
* ஜி. ஆர். இராமச்சந்திரன் 
* குண்டு கல்யாணம் 
* பெரிய கருப்பு தேவர்
* கருப்பு சுப்பையா  - மாரிமுத்து 
* டி. கே. எஸ். கருப்பையா
* பக்கோடா காதர்

## இசை
இத்திரைப்படத்திற்கு தேவா இசையமைத்துள்ளார். கஸ்தூரி ராஜா இத்திரைப்படத்தின் பாடல்வரிகளை எழுதியுள்ளார்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:காந்திமதி நடித்த திரைப்படங்கள்
கண்ணங் கூத்தனார்

**கண்ணங் கூத்தனார்** அல்லது **கண்ணங்கூத்தனார்** என்பவர் சங்கம் மருவிய காலத்தில் வாழ்ந்த ஒரு புலவர். இவர் பதினெண் கீழ்க்கணக்கு நூல்களில் ஒன்றான கார் நாற்பது என்னும் நூலைப் பாடியவர். 

கண்ணங் கொற்றனார் என்னும் பெயர் கொண்ட புலவர் ஒருவர் நற்றிணைத் தொகுப்பில் உள்ள பாடல் ஒன்றினைப் பாடியுள்ளார். இவர் கண்ணங் கூத்தனாருக்குச் சில நூற்றாண்டு காலம் முந்தியவர்.

கண்ணங்கூத்தனார் முல்லைத் திணைக்கு உரிய பெரும்பொழுதான காலம் பற்றிம் பாடியுள்ளார். தலைவியைப் பிரிந்து செல்லும் தலைவன் கார் காலத்தில் இல்லம் திரும்புவது வழக்கம். திரும்புவதற்குக் காலம் தாழும்போது தலைவி வருந்துவதும், தோழி தலைவியைத் தேற்றுவதும் போன்றவை நிகழும். இப்படிப்பட்ட செய்திகளைத் தொகுத்துக் கூறும் செய்திகள் இவரது பாடல்களில் உள்ளன.

## மேற்கோள்

பகுப்பு:தமிழ்ப் புலவர்கள்
பெருமாள் (ஒவியர்)

**பெருமாள்** என்பவர் தமிழக ஓவியர்களுள் ஒருவர். இவர் விருதுநகர் மாவட்டம் இராமசாமி புரம் எனும் ஊரைச் சேர்ந்தவர்.

சென்னை கவின் கலைக் கல்லூரியில் படித்து பட்டம் பெற்றவர். பிரபல ஓவியரான சில்பியின் வகுப்புத் தோழர். 

## சிறப்பு
* *கிராமத்து விழா* எனும் ஓவியத்திற்கு தேசிய விருது பெற்றார்.
* தேசிய, மாநிலக் கண்காட்சிகளில் இவர் ஓவியங்கள் இடம்பெற்றன.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்

பகுப்பு:தமிழக ஓவியர்கள்
செல்லப்பன் (ஓவியர்)

**செல்லப்பன்** என்பவர் தமிழக கேலிசித்திர, படக்கதை ஓவியர்களுள் ஒருவர். முரசொலி இதழில் கேலிச்சித்திரங்களை வரைந்தார். 1976 ஆம் ஆண்டு நெருக்கடி நிலை காலத்தில் இவர் வரைந்த கேலிச்சித்திரம் உலகப் புகழ்பெற்றது. அந்த ஓவியத்தை நியூஸ்வீக் இதழ் என்ற இதழ் மறுபிரசுரம் செய்தது. வாண்டுமாமா, முல்லை தங்கராசன் ஆகியோரின் கதைகளுக்கு ஓவியங்களை வரைந்துள்ளார். 

இவரை ஓவியர் செல்லம், ஓவியச் சக்ரவர்த்தி என்று அழைக்கின்றனர்.  

## வாழ்க்கை வரலாறு
செல்லப்பன் நாகர்கோவில் மாவட்டம் இக்கியானம் எனும் ஊரைச் சேர்ந்தவர். 

1940 ஆம் ஆண்டு பிறந்தார். இவர் நாகர்கோவில் சித்ரா ஓவியக் கல்லூரியில் பட்டம் பெற்றார். பி. எஸ். மணி ஆசிரியராக இருந்த கன்னியாக்குமரி இதழில் ஓவியம் வரையத் தொடங்கினார். 

செல்லப்பன் தனது மனைவியான விமலா என்ற பெயரில் சில இதழ்களில் சித்திரக்கதை வரைந்துள்ளார். 1963 இல் குழுதம் வார இதழில் எழுத்தாளர் புனிதனின் விளம்பரக்காரி என்ற கதைக்கு விமலா என்ற பெயரில் சித்திரக்கதை வரைந்துள்ளார். 

40 ஆண்டுகள் முரசொலி நாளிதழின் கேலி சித்திரக்காரராகப் பணி செய்தார்.  1997 ஆம் ஆண்டு பக்கவாதத்தால் பாதிக்கப்பட்டார். 2015 ஆகஸ்ட் 28 இல் உடல்நலக்குறைவால் சென்னை ராயப்பேட்டையில் இறந்தார்.

## சிறப்பு
1976 ஆம் ஆண்டு நெருக்கடி நிலை குறித்தான இவர் வரைந்த கேலிசித்திரத்தை நியூஸ்வீக் இதழ் பிரசுகித்தது. 
கோகுலம், சிறுவர் மலர், ரத்னபாலா, பூந்தளிர், கண்மணி, தங்க மலர், முத்து காமிக்ஸ், சுட்டி விகடன் போன்ற இதழ்களில் இவரது படைப்புகள் வெளியிட்டுள்ளன. 

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்

பகுப்பு:தமிழக ஓவியர்கள்
பகுப்பு:1940 பிறப்புகள்
களவு தொழிற்சாலை (திரைப்படம்)

**களவு தொழிற்சாலை** (Kalavu Thozhirchalai) டி.கிருஷ்ணசாமி என்பவர் இயக்கி 2017இல் வெளிவந்த தமிழ்த் திரைப்படம் ஆகும். இப்படத்தில் கதிர், குஷி ஆகியோர் முக்கியக் கதாபாத்திரங்களில் நடித்துள்ளனர். மேலும் வம்சி கிருஷ்ணா, மு. களஞ்சியம், ரேணுகா ஆகியோரும் உடன் நடித்துள்ளனர். 2013இல் படப்பிடிப்பு துவங்கியது . ஆனால் இந்தத் திரைப்படம் 2017இல் வெளிவந்து பல கலவையான விமர்சனங்களைப் பெற்றுள்ளது இப்படம் இந்தி மொழியிலும் மறு ஆக்கம் செய்யப்பட்டுள்ளது.

## கதைச்சுருக்கம்
இக்கதை கிராமத்திலுள்ள ஒரு கோவிலின் கடவுள் சிலையை கடத்துவதைப் பற்றியது. கதை ஒரு சர்வதேச குற்றவாளியான இராம் சஞ்சய் (வம்சி கிருஷ்ணா) தஞ்சாவூரில் உள்ள ஒரு கிராமத்தில் மருந்திஸ்வரர் ஆலயத்தில் இருக்கும் பண்டைய மரகத லிங்கச் சிலையைக் கடத்தும் எண்ணத்துடன் வருகிறான். கோவில் ஆராய்ச்சிக்காக வந்த ஒரு பத்திரிகையாளரின் உதவியுடன் கோவிலுக்குள் நுழைகிறான். பிள்ளையார் சிலைகளை திருடுகிற திருடனான இரவியின் (கதிர்) உதவி அவனுக்கு கிடைக்கிறது. இரவி நிறைய பணம் சம்பாதித்து தனது காதலி வாணியுடன் இரெபேக்கா வசதியாக வாழ விரும்புகிறான். எனவே அவன் இராமுடன் கோவிலுக்குள் நுழைந்து அவர்களின் திட்டப்படி, கோவிலில் இருந்து மரகத லிங்கத்தை திருடுகின்றனர். இரவி தனது பங்கைப் பெற்றுக்கொள்கிறான். காணாமல் போய்விட்ட அந்த சிலையை கண்டுபிடிக்க காவல்துறை சிறப்பு அதிகாரியான இர்ஃபான் (மு. களஞ்சியம்) அவ்வூருக்கு வருகிறார். அவர் எப்படி சிலைத்திருட்டை கண்டுபிடிக்கிறார் என்பது மீதிக்கதையாகும்.

## நடிகர்கள்
* இரவியாக கதிர்
* இராம் சஞ்சயாக வம்சி கிருஷ்ணா 
* இர்ஃபானாக மு. களஞ்சியம்
* வாணியாக இரெபேக்கா
* செந்தில்
* ரேணுகா

## தயாரிப்பு
குற்றம் சாட்டப்பட்ட சிலைத்திருட்டு கும்பலைப் பற்றிய காவல் துறை உயர் அலுவலர் காதர் பாஷாவின் ஒரு நேர்காணல் இப்படத்திற்கான உத்வேகம் தந்தது என் இப்படத்தின் இயக்குநர் கிருஷ்ணசாமி கூறியுள்ளார் 2014இல் தொடங்கப்பட்ட இந்த படம் தயாரிப்பில் ஏற்பட்ட தாமதத்தால் காலதாமதமாக வெளிவந்தது. இப்படத்திற்கு பின்னர் தமிழக அரசு கோவில்களுக்கு உள்ளே படமெடுக்க அனுமதிக்கவில்லை.

## ஒலித்தொகுப்பு
சியாம் பெஞ்சமின் இப்படத்திற்கு இசையமைத்திருந்தார்.

## வெளியீடு
*களவு தொழிற்சாலை*' 2017இல் தமிழகமெங்கும் பல திரைப்படங்கள் வெளியான நாளில் வெளிவந்தது. இது பல கலவையான விமர்சனங்களைப் பெற்றது. இப்படம் சரியான முயற்சியில்லாமல் எடுக்கப்பட்டுள்ளதென சில்வர்ஸ்க்ரீன்.இன் என்ற இணையதளம் விமர்சனம் செய்துள்ளது. தி டெக்கன் குரோனிக்கள் நல்ல கதை ஆனல் படம் மெதுவாக நகர்கிறதென விமர்சித்திருந்தது.

## மேற்கோள்கள்

## வெளிப்புற இணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
சிவக்குமார சுவாமி

**சிவக்குமார சுவாமி** (*Shivakumara Swami*, 1 ஏப்ரல் 1907 – 21 சனவரி 2019) இந்தியாவைச் சேர்ந்த ஒரு ஆன்மீக தலைவரும் கல்வியாளரும் ஆவார். இவர் கர்நாடகத்தைச் சேர்ந்த சித்த கங்கா மடத்தின் தலைவரும் வீர சைவப் பிரிவில் ஒரு முக்கிய தலைவருமாவார். அவருடைய இறப்புக்கு முன்பு அதாவது 111  ஆண்டுகள் 295 நாட்கள் வாழ்ந்தவர் இந்தியாவில் நீண்ட நாட்கள் வாழ்ந்து கொண்டு வாழ்ந்தவர்கள் பட்டியலில் இருந்தார். 2015 ஆம் ஆண்டு இந்திய அரசு அவருக்கு நாட்டின் மூன்றாவது உயரிய விருதான பத்ம பூஷன் விருதை அளித்தது.

## சமூகப் பணி
துவக்கப் பள்ளி முதல் பொறியியல் முதலான கல்லூரி படிப்பு வரை இவர் மொத்தம் 132 கல்வி நிறுவனங்களை தோற்றுவித்துள்ளார். மேலும் இவரது குருகுலத்தில் பத்தாயிரம் பள்ளி செல்லும் வயதில் உள்ள அனைத்து மத சாதி மாணவர்களுக்கும் இலவச உணவு உடை இருப்பிடத்துடன் கல்வி வழங்கப்படுகிறது.

## பெருமைகளும் விருதுகளும்
இவரது மனிதநேய பணியைப் பாராட்டி கர்நாடக பல்கலைக்கழகம் 1965ஆம் ஆண்டு இவருக்கு கௌரவ முனைவர் பட்டம் வழங்கியது. மேலும் அவரது நூறாவது பிறந்த ஆண்டான 2007ஆம் ஆண்டு கர்நாடக அரசு மாநிலத்தின் உயர்ந்த விருதான கர்நாடக ரத்னா விருதினை அளித்தது. 2015 ஆம் ஆண்டு இந்திய அரசு பத்ம பூஷன் விருது அளித்தது.

## மேற்கோள்கள்

## வெளி இணைப்புகள்

* A true Karma Yogi
* Spiritual Holy Place - Sree Siddaganga Mutt

பகுப்பு:இந்து சமயப் பெரியார்கள்
பகுப்பு:1907 பிறப்புகள்
பகுப்பு:2019 இறப்புகள்
பகுப்பு:தும்கூர் மாவட்ட மக்கள்
பகுப்பு:கன்னட மக்கள்
பகுப்பு:பத்ம பூசண் விருது பெற்றவர்கள்
பகுப்பு:இந்திய சமூகசேவகர்கள்
பகுப்பு:கர்நாடக ரத்னா விருது பெற்றோர்
பகுப்பு:21 ஆம் நூற்றாண்டின் இந்து சமயத் தலைவர்கள்
பகுப்பு:நூறு வயது இந்திய ஆண்கள்
சுண்ணாம்பு நீர்

thumb|சுண்ணாம்பு நீர்
**சுண்ணாம்பு நீர்** (Limewater) என்பது கால்சியம் ஐதராக்சைடின் நீர்த்த கரைசலுக்கான பொதுப்பெயர் ஆகும். கால்சியம் ஐதராக்சைடு, Ca(OH)2, நீரில் மிக மிகக் குறைவாகக் (1.5&nbsp;கி/லி at 25&nbsp;°C) கரையும் தன்மை பெற்றதாகும். தூய சுண்ணாம்பு நீருானது தெளிவான, நிறமற்ற, இலேசான மண்ணின் மணமுடைய, காரக்கசப்புச் சுவையுடையதாகும். சுண்ணாம்பு என்பது காரத்தன்மையுள்ள கனிமம் என்பதோடு தொடர்புடையதாகும்.

சுண்ணாம்பு நீரானது, நீரில் கால்சியம் ஐதராக்சைடை நன்கு கலக்கி, அதிகப்படியான, கரையாத நிலையில் உள்ள கால்சியம் ஐதராக்சைடை வடிகட்டி பிரித்தெடுப்பதன் மூலம் தயாரிக்கப்படுகிறது. அதிகப்படியான கால்சியம் ஐதராக்சைடானது கரைக்கப்படும் போது, பால் போன்ற வெண்மை நிறத்தை வெளிப்படுத்தும் தொங்கல் கரைசல் கிடைக்கிறது. இதன் காரணமாக இக்கரைசல் சுண்ணாம்புப் பால் என்ற பொதுப் பெயரைக் கொண்டுள்ளது. சுண்ணப்பால் என்பது சுண்ணாம்பின் தெவிட்டிய கரைசல் ஆகும். இதன் காரகாடித்தன்மைச் சுட்டெண் 12.4 ஆகும். இக்கரைசல் இயல்பில் காரத்தன்மை கொண்டது.

## வேதியியல்
thumb|223x223px|ஐதரோகுளோரிக் அமிலம் மற்றும் கால்சியம் கார்பனேட் சோதனை (இடது பக்க சோதனைக் குழாய்)
சுண்ணாம்பு நீர் உள்ள சோதனைக் குழாயில் கார்பனீராக்சைடைச் செலுத்தும் போது தெளிந்த சுண்ணாம்பு நீர் பால் போல் மாறுகிறது. இதற்குக் காரணம் சுண்ணாம்பு நீரில் உள்ள கால்சியம் ஐதராக்சைடானது கார்பனீருாக்சைடுடன் வினைப்பட்டு கால்சியம் கார்பனேட்டு வீழ்படிவைத் தருகிறது. இதன் காரணமாக, கரைசலானது பால் போன்ற நிறமுடைய கால்சியம் கார்பனேட்டுத் துகள்களைத் தனது தொங்கல் கரைசலில் கொண்டுள்ளது:

: Ca(OH)2(aq) + CO2(g) → CaCO3(s) + H2O(l)

அதிக அளவில் CO2 ஆனது சேர்க்கப்பட்டால், பின்வரும் வினையானது நிகழ்கிறது:

: CaCO3(s) + H2O(l) + CO2(g) → Ca(HCO)(aq)

கால்சியம் பைகார்பனேட்டானது நீரில் கரையக்கூடிய தன்மை உடையதாதலால், பால் போன்ற நிறம் காணாமல் போகிறது.

## பயன்பாடுகள்
மேலே சொன்ன வேதியியல் பண்பானது, வாயு நிலையில் உள்ள மாதிரிகளில் கார்பனீராக்சைடு உள்ளதா? இல்லையா? என்பதைப் பள்ளி ஆய்வகங்களில் கண்டறியப் பயன்படுத்தப்படுகிறது. கார்பனேடேசன் என்றழைக்கப்படும் சர்க்கரை சுத்திகரிப்பிலும் பயன்படுகிறது.

### தொழிற்துறை
தொழிற்சாலைகளிலிருந்து வெளியேற்றப்படும் கந்தக டைஆக்சைடு உள்ளிட்ட கழிவு வாயுக்களை, சுண்ணாம்பு நீரினுள் குமிழிகளிடச் செய்வதன் மூலம் சுத்திகரிக்கலாம். இந்த முறையல் நச்சுத் தன்மையுள்ள கந்தக டைஆக்சைடானது வீா்படிவாக பிரித்தெடுக்கப்படுகிறது.

: Ca(OH)2(aq) + SO2(g) → CaSO3(s) + H2O(l)

### நீர் மேலாண்மை
நீரின் கடினத்தன்மையை நீக்குவதற்கு சுண்ணாம்பினால் மென்மையாக்குதல் என்ற செயல்முறை பயன்படுத்தப்படுகிறது. மாநகராட்சி கழிவு நீர் மேலாண்மை நிலையங்களில் உள்ள அமிலத்தை நடுநிலையாக்கும் காரணியாகவும் பயன்படுகிறது.

### கலைகள்
சுதை ஓவியத்தில் சுண்ணாம்பு நீரானது நிறங்களைக் கரைப்பதற்குரிய கரைப்பானாகப் பயன்படுகிறது. வரலாற்று ரீதியாக இது வண்ணப்பூச்சுகளுக்கான நிறமம் ஆகும்.

## மேற்கோள்கள்

பகுப்பு:வேதியியல் பரிசோதனைகள்
பகுப்பு:ஐதராக்சைடுகள்
பகுப்பு:கால்சியம் சேர்மங்கள்
சிவப்பதிகாரம்

**சிவப்பதிகாரம்** (*Sivappathigaram*) திரைப்படம் 2006-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை கரு பழனியப்பன் எழுதி, இயக்கினார். இத்திரைப்படத்தில் விஷால், மம்தா மோகன்தாஸ், ரகுவரன், உபேந்திரா, மணிவண்ணன், ராஜன் பி.தேவ், கஞ்சா கருப்பு மற்றும் பலர் நடித்துள்ளனர். இது மம்தா மோகன்தாஸின் முதல் தமிழ்த் திரைப்படமாகும். பின்னர், இந்த படம் இந்தி மொழியில் டப்பிங் செய்யப்பட்டு ***ஆஜ் கா நயா கமினா*** என்ற பெயருடன் வெளிவந்தது.

## நடிகர்கள்

* விஷால் - சத்யமூர்த்தி 
* மம்தா மோகன்தாஸ் - சாருலதா
* ரகுவரன் - பேராசிரியர் இளங்கோ
* உபேந்திரா - காவல் ஆய்வாளர் 
* மணிவண்ணன் -  சத்யமூர்த்தியின் தந்தை
* ராஜன் பி.தேவ் - இதய பெருமாள்
* கஞ்சா கருப்பு - வெள்ளை
* சபரீஷ் - சத்யமூர்த்தியின் நண்பன்

## கதைச்சுருக்கம்
கல்லூரி படிப்பில் இருக்கும் தன் மகள் சாருலதாவுடன்,  பேராசிரியர் இளங்கோ (ரகுவரன்) தேனி அருகில் இருக்கும் தன் சொந்த ஊருக்கு வருகிறார். அவரது பேராசிரியர் பணியிலிருந்து தன்னார்வ ஒய்வுப் பெற்று பூர்வீகவீட்டில் வாழ வந்தார். அங்கே நாட்டுப்புற பாடல்களில் ஆராய்ச்சி நடத்தி, ஒரு நூலாக வெளியிட திட்டமிட்டார். அவரது மாணவன் சத்யமூர்த்தி (விஷால்) அவரது ஆராய்ச்சிக்கு உதவியாக இருந்தான். சத்யமூர்த்தியின் நற்குணங்களால் ஈர்க்கப்பட்டு அவன் வசம் காதல் கொண்டாள் சாருலதா.

அந்நிலையில் மாநில தேர்தல் அறிவிக்கப்பட்டிருந்ததால், அனைத்து கட்சிகளும் வேட்பாளர்களை தேர்வு செய்யும் பணியில் ஈடுபட்டிருந்தன. வேட்புமனுவை தாக்கல் செய்ய தொடங்கியபோது, சில அச்சமூட்டும் சம்பவங்கள் நிகழ்ந்தன. முக்கிய கட்சிகளின் சில வேட்பாளர்கள் கொல்லப்பட்டதால், அனைத்து வேட்பாளர்களும் நிலைகுலைந்து வேட்பு மனுவை திரும்பப்பெற்றனர். கட்சிகள் அடுத்து என்ன செய்யலாம் என்று திட்டமிட, காவல் துறை கொலையாளியை தேடினர். இந்த சம்பவங்களால், தேர்தல் தள்ளிவைக்கப்பட்டது.

காவல் துறை தீவிரமாக தேடி, கொலையாளி சத்யமூர்த்தி தான் என்று கண்டுபிடித்தனர். மேலும் இக்குற்றங்களுக்கு இளங்கோ உதவியாக இருந்தார் என்பதும் கண்டுபிடிக்கப்பட்டது. அதேநேரம், ஹைதெராபாத் பயணத்தின் போது, சாரு மனம் திறந்து தனது எண்ணங்களை சத்யாவிடம்வெளிப்படுத்தினாள். சத்யா தானும் பேராசிரியர் இளங்கோவும் எதனால் இந்த குற்றங்களை செய்தோம் என்று அனைத்து உண்மைகளையும் சாருவிடம் கூறினான் சத்யா.

போலீஸின் வலையிலிருந்து தப்பித்து, மந்திரியை கொல்ல முயன்றான் சத்யா. அவனது முயற்சி வெற்றி பெற்றதா என்பது தான் மீதி கதை.

## இசை
இந்த திரைப்படத்தின் இசையமைப்பாளர் வித்தியாசாகர் ஆவார். யுகபாரதி மற்றும் பா.விஜய் இப்படத்தின் பாடல்களை எழுதினர்.

## விமர்சனங்கள்
ரெடிப்.காம் முட்டாள்தனமான படம் என்று கூறி  மதிப்பீடு அளித்தனர். நவ் ரன்னிங்.காம்  மதிப்பீடுகளை வழங்கியது. ஆனந்த விகடன் வார இதழில் எழுதிய விமர்சனத்தில் "கஞ்சா கருப்பின் இயல்பான காமெடி, படத்துக்கு ப்ளஸ். ‘அற்றைத் திங்கள்’ பாடலில் ராஜீவன், கோபிநாத், வித்யாசாகர், யுகபாரதி எனக் கூட்டணி கொடி பறக்கிறது. ஊருக்கு நல்லது சொல்ல ஆசைப்பட்டிருக்கிறார்கள். சொன்ன விதத்தில் சுவாரஸ்யம் சேர்த்திருந்தால், சிவப்புக்குச் சேர்ந்திருக்கும் சிறப்பு!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
* 

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஷால் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
அரஸ் (ஓவியர்)

**அரஸ்** என்பவர் தமிழக ஓவியர்களுள் ஒருவர். இவரது இயற்பெயர் திருநாவுக்கரசு என்பதாகும்.

இவர் தமிழ் பத்திரிக்கைகளில் கேலிச் சித்திரம், கதைப் படங்கள், கேரிகேச்சர் பாணி ஓவியங்களை வரைந்து வருகிறார்.

## வாழ்க்கை வரலாறு
அரசு விருதுநகர் மாவட்டம் இலுப்பைகுளத்தில் வி.சுப்பிரமணி, தனபாக்கியம் ஆகியோருக்கு மகனாகப் பிறந்தார். இவருடைய இயற்பெயர் திருநாவுக்கரசு என்பதாகும்.

ஆறாவது படிக்கும் காலத்திலேயே திருநா காமிக்ஸ் என்ற பெயரில் வரைகலை புத்தங்களை செய்தார். அதனை ஆசிரியர்களும், சகமாணவர்களும் பாராட்ட திருநாவுக்கரசுக்கு ஓவியங்கள் மீதான ஆர்வம் அதிகமானது. மாலை முரசு நாளிதழிலின் தேவி என்ற இணைப்பு புத்தகத்தில் இவருடைய  முதல் ஓவியம் வெளியானது.

திருநாவுக்கரசு, பாவை என்ற பெண்ணை திருமணம் செய்து கொண்டார். இத்தம்பதிகளுக்கு அரவிந்தன், ஹர்சவரதன் ஆகிய இரு மகன்கள் உள்ளனர்.

## பயிற்சிப் பட்டறை
2016 ஆகஸ்ட் 03 இல் சென்னை கீழ்ப்பாக்கம் தமிழ்நாடு பவுண்டேசன் கேலரியில் "ஆர்ட் அட்டாக்" என்ற பெயரில் ஓவியப் பயிற்சிப் பட்டறை நடத்தினார். இதில் சிறுவர்கள் முதல் பெரியவர்கள் வரை அனைவருக்கும் ஓவியங்கள் வரைதல், கேலிச்சித்திரம், விளக்கப்படம், கதைகளுக்கான படம் போன்றவைகளைப் பற்றி விளக்கம் தந்தார். அரசுடன் ஓவியர் ராம்கி, கார்டூனிஸ்ட் தேவநாதன் போன்றோர் இணைந்து இந்த பயிற்சிப் பட்டறையை நடத்தினர்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்
* அரசியல் தலைவர்களை வரைய கற்றுத்தரும் அரஸ்

பகுப்பு:தமிழக ஓவியர்கள்
சியாம் (ஓவியர்)

**ஷியாம்** என்பவர் தமிழக ஓவியர்களில் ஒருவர். இவர் ராஜபாளையம் ஊரைச் சேர்ந்தவர். 

இவர் குற்றாலம் வேதப்பாடசாலையில் பயின்றவர். சென்னையில் அம்புலிமாமா பத்திரிக்கையில் பணியாற்றினார். இவரது ஓவியங்கள் குமுதம், நக்கீரன், விகடன் போன்ற பல இதழ்களில் வெளிவந்துள்ளது. பல தமிழ் நூல்களுக்கான அட்டைப் படங்களை வரைந்துள்ளார். தமிழ், மலையாளம், கன்னடம், தெலுங்கு என நான்கு மொழி பத்திரிக்கைகளுக்கு ஓவியம் வரைகிறார்.

விகடனில் வெளியான எழுத்தாளர் சரஸ்வதியின் மல்லி தொடருக்கும், கவிஞர் வைரமுத்து அவர்களின் மூன்றாம் உலகப் போருக்கும் ஓவியம் வரைந்தார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்
* ஷியாம் சங்கர் முகநூல் பக்கம்
* “உங்களோட ஓவியத்தை வரைஞ்சதால அடில்லாம் வாங்கியிருக்கேன்”-சில்க் சுமிதா பற்றி ஓவியர் ஸ்யாம்!! மனோ சௌந்தர் நக்கீரன் இதழ்

பகுப்பு:தமிழக ஓவியர்கள்
கே. மாதவன்

**கே. மாதவன்** என்பவர் தமிழக ஓவியராவார். இவர் 1906 -இல் திருவனந்தபுரத்தில் பிறந்தார். இவரை ஓவிய மன்னர், பேனர் (திரைசீலை) உலகின் தந்தை என்று அழைக்கின்றனர்.

## படிப்பு
திருவனந்தபுரம் ஸ்கூல் ஆப் ஆர்ட்ஸ் கல்லூரியில் படித்து பட்டம் பெற்றார். பிறகு சென்னைக்கு வந்து கன்னையா நாடகக் குழுவில் இணைந்தார். அங்கு டி. கே. சண்முகம், என். எஸ். கிருஷ்ணன் போன்றோரின் நாடகங்களுக்கு திரைசீலை வரைந்து கொடுத்தார்.

## ஓவியப் பணி
உமா, முத்தாரம், கலைமகள், கலாவல்லி, நளாயினி காமராஜ், காவேரி, சாவி, கல்கி, ஆனந்த விகடன், தாமரை போன்ற தமிழ் இதழ்களுக்கு ஓவியம் வரைந்துள்ளார். பல ஓவியங்கள் அட்டைப்படங்களாக வந்துள்ளன. அவர் டி.ஏ.எஸ்.ரத்தினம் பட்டணம் பொடிக்காக  வரைந்த திருவாசி இல்லாத முருகன் ஓவியம் புகழ்பெற்ற ஒன்று. கன்னையா கம்பெனி, கே.எஸ்.கே. நாடார், தி.க.சண்முகம் சகோதரர்கள் ஜெமினி ஸ்டுடியோ ஆகிய நிறுவனங்களுக்கு ஓவியம் வரைந்துள்ளார். நாடகங்களின் பின்னணி திரைச்சீலைகளையும் வரைந்துள்ளார்.

## சீடர்கள்
மாதவன் அவர்களின் ஓவியங்களை கண்டு கற்று கந்தசாமி, தர்மதாஸ், குப்புசாமி, ஆர். நடராஜன், பாலன் ஆர்ட்ஸ் பாலன் ஆகியோர் ஓவியர்களாக மிளிர்ந்தனர்.

## பட்டம்
மங்கம்மா சபதம்,நல்ல தம்பி போன்ற படங்களுக்கு கலை இயக்குனராகப் பணியாற்றினார். இவருக்கு ஓவிய மன்னர் என முன்னாள் தமிழக முதல்வர் அண்ணாதுரை பட்டம் தந்தார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்

பகுப்பு:தமிழக ஓவியர்கள்
பகுப்பு:திருவனந்தபுரம் மாவட்ட மக்கள்
பகுப்பு:1906 பிறப்புகள்
மாலி (ஓவியர்)

**மாலி** என்னும் புனைபெயரால் அறியப்படும் **டி. ஆர். மகாலிங்கம்** என்பவர் விடுதலைக்கு முந்தைய இந்தியாவின் தமிழகத்தில் இருந்த ஓவியரும் கோலிச்சித்திரக்காரரும் ஆவார். தி இந்துவில் சென்னை வரலாற்றாசிரியர் எஸ். முத்தையாவின் கூற்றுப்படி, தமிழ் பத்திரிக்கையின் முதல் கேலிச்சித்திரக்காரர் இவரே. விகடனுக்காக அதன் புகழ்பெற்ற ஆசிரியர் கல்கி கிருஷ்ணமூர்த்தி தனது எழுத்துக்களால் சிறப்பு சேர்த்ததைப் போலவே மாலி தனது கீறல்களால் பங்களித்ததாக முத்தையா வேறொரு இடத்தில் எழுதியுள்ளார்.

ஆனந்த விகடனில் பணியாற்றிய இவர், சாமா, ரவி, சேகர், ராஜு, தாணு, சித்ரலேகா மற்றும் கோபுலு போன்ற ஓவியர்கள் விகடனில் வரைவதற்கு உறுதுணையாக இருந்தார்.

சீனிவாசன் என்ற ஓவியரின் கோவில் கோட்டோவியத்தை கண்டு அவரை ஆனந்த விகடனில் இணைத்துக்கொண்டார். சீனிவாசனுக்கு சில்பி என பெயரிட்டார். தமிழகத்திலுள்ள பல கோவில்களுக்கு சென்று ஓவியம் வரைய கூறினார். அவை ஆனந்த விகடனில் வெளியிடப்பட்டன.

சில்பி போன்ற அடுத்த தலைமுறை ஓவியர்கள் மாலியின் ஓவியங்களை கண்டு ஓவியரானவர்கள்.

மாலி கோட்டோவியங்கள், வரைகலை ஓவியங்கள் போன்றவற்றை வரைவதில் வல்லவராக இருந்தார்.

தமிழ்த் திரைப்பட வரலாற்றாசிரியர் ராண்டார் கையின் கூற்றுப்படி, ஜெமினி ஸ்டுடியோவுக்கான பிரபலமான சின்னமான எக்காளம் வாசிக்கும் இரட்டையர் சின்னத்தை மாலி வடிவமைத்தார்.

தி இந்தியன் ரிவ்யூவில் vgys'qi ஒரு இரங்கல் படி மாலி சு 1947 இல் இறந்தார்.

## மாலி குறித்து
*மாலி என்றழைக்கப்படும் மகாலிங்கம் விகடனில் ஒரு சகாப்தம். ஆனந்த விகடன் என்பது என்ன மாதிரியான பத்திரிகை, அதன் காரக்டர் என்ன என்பதில் தொடங்கி இன்று நம் கையில் தவழும் விகடனுக்கான அஸ்திவாரம் அமைத்தவர் மாலிதான்* என ஓவியர் ‘கோபுலு’ கூறினார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்


## வெளி இணைப்புகள்

பகுப்பு:தமிழக ஓவியர்கள்
பகுப்பு:1947 இறப்புகள்
பலே கோடல்லு

**பலே கோடல்லு**  (*Bhale Kodallu*) திரைப்படம் 1968-ஆம் ஆண்டு வெளியான ஓர் இந்தியத் தெலுங்குத் திரைப்படமாகும். இத்திரைப்படத்தை கைலாசம் பாலசந்தர் எழுதி, இயக்கினார். இந்த படம் தமிழிலும் தெலுங்கிலும் ஒரே நேரத்தில் படமாக்கப்பட்டாலும், தமிழில் வெளிவந்து ஓர் ஆண்டிற்கு பிறகுதான் தெலுங்கில் வெளிவந்தது. இத்திரைப்படத்தில் எஸ். வி. ரங்கா ராவ், சௌகார் ஜானகி, காஞ்சனா, ஜெயந்தி, நாகபூஷணம், ராமகிருஷ்ணா, சலம் , ராஜஸ்ரீ, சரஸ்வதி மற்றும் பலர் நடித்துள்ளனர்.

## நடிகர்கள்

* எஸ். வி. ரங்கா ராவ் - நரசிம்மன்  
* சௌகார் ஜானகி - பார்வதி
* காஞ்சனா - சீதா
* ஜெயந்தி - ருக்மணி
* நாகபூஷணம் - சங்கரம்
* ராமகிருஷ்ணா - ராமன்
* சலம் - கிருஷ்ணா
* ராஜஸ்ரீ - நடிகை
* சரஸ்வதி - சச்சு

## கதைச்சுருக்கம்
நரசிம்மன் (எஸ்.வி.ரங்கா ராவ்) ஓர் ஒய்வு பெற்ற ஆசிரியர். அவரின் மூன்று மகன்களுக்கும் திருமணமாகி ஒரே வீட்டில் கூட்டுக் குடும்பமாக வாழ்ந்து வருகின்றனர். அவர்கள் வசிக்கும் வீட்டிற்கு அருகில் சினிமா நடிகை ராஜஸ்ரீ குடி வருகிறார். அந்த மூன்று தம்பதியரும் ராஜஸ்ரீயை பார்த்து பேச முடிவு செய்கிறார்கள். அவ்வாறு பார்த்து பேசி, ராஜஸ்ரீயை அவர்களது வீட்டிற்கு வருமாறு அழைக்கிறார்கள். ராஜஸ்ரீயும் ஒப்புக்கொள்ள, ராஜஸ்ரீ வீடு போலவே தமது வீட்டையும் புதுப்பிக்கிறார்கள். இந்த மூன்று தம்பதிகள் செய்யும் அனைத்து கேலிக்கூத்துகளையும் தள்ளி நின்று ரசித்து விமர்சிக்கிறார் மாமனார் நரசிம்மன். ராஜஸ்ரீ அவர்கள் வீட்டிற்கு வரும்போது, செல்வந்தராய் காட்சியளிக்க மூத்த மருமகள் ஒரு வைர அட்டிகையை கடன் வாங்குகிறாள். ராஜஸ்ரீ அவர்கள் வீட்டிற்கு வந்து போனதும் இந்த 3 தம்பதியினருக்கு இடையே சிறு சிறு சண்டைகள் ஏற்படுகின்றன. அந்த கடன் வாங்கிய அட்டிகை தொலைந்து விடுகிறது. நடிகை ராஜஸ்ரீயிடம் இந்த 3 கணவன்மார்களும் நெருக்கமாக பழக முயற்சிப்பது அவர்களின் மூன்று மாணவியருக்கும் அறவே பிடிக்கவில்லை. அதனால் மேலும் பிரச்ச்னைகள் அதிகரிக்கின்றன. இந்த பிரச்சனைகளிலிருந்து எவ்வாறு அந்த 3 தம்பதியினரும் மீண்டார்கள் என்பதே தான் மீதி கதை ஆகும்.

## தயாரிப்பு
கே. பாலச்சந்தரின் வீட்டிற்கு அருகில் நடிகை சௌகார் ஜானகி வந்த பொழுது அவரது குடும்பத்தினர் உணர்ச்சி வசப்பட்டு ஆரவாரம் செய்த நிகழ்வு பலே கோடல்லு கதைக்கு அடித்தளமாக அமைந்தது. இதே திரைப்படம் தமிழிலும், சில கதாபாத்திர மாற்றங்களுடன் பாமா விஜயம் என்ற பெயரில் வெளிவந்தது. இந்த படத்தின் இறுதி நீளம் 4767 மீட்டர்கள் ஆகும்.

## இசை
இந்த திரைப்படத்தின் இசையமைப்பாளர் ம. சு. விசுவநாதன் ஆவார். சி. நாராயண ரெட்டி இப்படத்தின் பாடல்களை எழுதினார்.

## வெளியீடு
பலே கோடல்லு திரைப்படம் 26 ஏப்ரல் 1968-ஆம் தேதி வெளியானது. பாமா விஜயம் திரைப்படம் வெளியாகி ஓர் ஆண்டிற்கு பிறகு தான் இப்படம் வெளியானது.

## மேற்கோள்கள்

# https://en.wikipedia.org/wiki/Sanjit_Narwekar
# http://chitraseema.blogspot.com/2011/09/bhale-kodallu.html?_sm_au_=i7VJZKD4VRWb1KK5
# https://www.thehindu.com/todays-paper/tp-features/tp-metroplus/k-balachander-the-man-the-movies/article22264125.ece
# https://indiancine.ma/MJD/info
# https://mio.to/album/Bhale+Kodallu+%281968%29 

## வெளியிணைப்புகள்

* https://www.citwf.com/film35689.htm

பகுப்பு:1968 தெலுங்குத் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
ஒன்பதுல குரு (திரைப்படம்)

**ஒன்பதுல குரு**(Onbadhule Guru)  இது 2013இல் வெளிவந்த தமிழ் நகைச்சுவைத் திரைப்படம் ஆகும். இதை பி. டி. செல்வகுமார் எழுதி ,இயக்கியுள்ளார். படத்தில் வினய், சத்யன் (தமிழ் நடிகர்), பிரேம்ஜி அமரன், அரவிந்து ஆகாசு மற்றும் ராய் லட்சுமி (நடிகை) ஆகியோர் நடித்துள்ளனர். ஐந்து நண்பர்கள் ஒன்றாகச் சேர்ந்து மேற்கொள்ளும் பயணத்தின்போது அவர்களுக்கு என்ன நடக்கிறது என்பதைப் பற்றி சொல்கிறது. இந்த படத்தின் தலைப்பு சோதிடத்தில் பயன்படுத்தப்படும் ஒரு கணிப்பைக் குறிக்கிறது.

## கதைச்சுருக்கம்
குருவிற்கு திருமணம் நடைபெறவுள்ள நாளில் அவன் காணாமல் போக அவனது நண்பன் பில்லாவை (வினய்) மணமகள் அழைப்பதில் படம் தொடங்குகிறது. வாழ்க்கையில் பல்வேறு சிக்கல்களை கொண்டிருக்கும் பில்லா (வினய்), ரங்கா சத்யன் (தமிழ் நடிகர்) ,கோச்சடையான்(அரவிந்து ஆகாசு) ஆகியோர்  நண்பர்களாய் உள்ளனர். அவர்கள் தங்களது திருமணத்தை மறைத்து வாழ நினைக்கிறார்கள். இதில் குருவையும் சேர்த்துகொண்டு பெங்களூருவிலுள்ள சார்லஸ் (பிரேம்ஜி அமரன்), வீட்டிற்குச் செல்கிறார்கள். அங்கே நடக்கும் ஒரு விருந்தில் சஞ்சனா(ராய் லட்சுமி (நடிகை))வை அவள் யாரென்று அறியாமலேயே சந்த்தித்து அனைவரும் தனித்தனியே அவளை காதலிக்க முயல்கின்றனர். இதற்குப் பிறகு அவர்களுக்கு என்ன நடந்தது, சஞ்சனா யார்?, குருவிற்கு திருமணம் நடைபெற்றது பற்றிய கதை தொடர்கிறது.

## நடிகர்கள்

* பில்லாவாக வினய் 
* கோச்சடையானாக அரவிந்து ஆகாசு
* சார்லஸாக பிரேம்ஜி அமரன் 
* ரங்காவாக சத்யன் (தமிழ் நடிகர்)
* குருவாக சாம்ஸ்
* சஞ்சனாவாக ராய் லட்சுமி (நடிகை) 
* மந்த்ரா 
* பல்ராம் நாயுடுவாக கே. எஸ். ரவிக்குமார் 
* சண்முகசுந்தரம் (நடிகர்)
* மனோபாலா 
* டி. பி. கஜேந்திரன் 
* சீனிவாசன் (நடிகர்)
* பேரரசு (திரைப்பட இயக்குநர்) 

## தயாரிப்பு
நகுல், சிவா, சந்தானம் , பிரேம்ஜி அமரன் மற்றும் பிரியாமணி ஆகியோரைக் கொண்டு 2012இல் தொடங்கப்பட்ட இப்படம் , பின்னர், வினய், சத்யன் (தமிழ் நடிகர்), பிரேம்ஜி அமரன், அரவிந்து ஆகாசு மற்றும் ராய் லட்சுமி (நடிகை) ஆகியோரது நடிப்பில் பி. டி. செல்வகுமாரின் அறிமுக இயக்கத்தில் வெளிவந்தது.

## விமர்சனங்கள்
பொதுவாக எதிமறையான விமர்சங்களையே இப்படம் எதி கொண்டாலும் நல்ல வசூலை ஈட்டியதாக படக்குழு தெரிவித்தது.

## ஒலித்தொகுப்பு
இசையமைப்பாளர் கே. இசையமைக்க, பாடலாசிரியர்கள் நா. முத்துக்குமார், மதன் கார்க்கி ஆகியோர் பாடல்களை எழுதியுள்ளனர்.

## மேற்கோள்கள்

## வெளிப்புற இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:2013 தமிழ்த் திரைப்படங்கள்
இலித்தியம் அசிட்டேட்டு

**இலித்தியம் அசிட்டேட்டு** (Lithium acetate)  (CH3COOLi) என்பது அசிட்டிக் அமிலத்தின்  இலித்திய உப்பு ஆகும்.

## பயன்கள்
இலித்தியம் அசிட்டேட்டு ஆய்வகத்தில் டி.என்.ஏ மற்றும் இரைபோ கருவமிலங்களின்  டி.என்.ஏ. கூழ்ம மின்புல புரைநகர்ச்சியில் தாங்கல் கரைசலாக பயன்படுகிறது. இது மிகக் குறைவான மின் கடத்தும் திறனைக் கொண்டுள்ளது. டிஏஇ தாங்கல் கரைசல்களிலிருந்து உருவாக்கப்பட்ட கூழ்மங்களைக் காட்டிலும் (இலித்தியம் அசிட்டேட் கூழ்மம் - 5-30 வோல்ட்/செமீ : டிஏஇ தாங்கல் கூழ்மம் -  5-10 வோல்ட்/செமீ) அதிக வேகத்தில் இயக்க முடியும். ஒரு குறிப்பிட்ட மின்னழுத்தத்தில் வெப்ப உற்பத்தி மற்றும் கூழ்மத்தின் வெப்பநிலையானது டிஏஇ தாங்கல்களை விட மிகக் குறைவானதாக இருப்பதால், கூழ்ம மின்பிரிகையின் வேகத்தை அதிகப்படுத்துவதற்குத் தேவையான மின்னழுத்தத்தையும் அதிகரிக்க முடியும். ஆகவே, வழக்கமான நேரத்தில் பகுதியை மட்டுமே கூழ்மம் எடுத்துக் கொள்கிறது.

## மேற்கோள்கள்

பகுப்பு:அசிட்டேட்டுகள்
பகுப்பு:இலித்தியம் உப்புகள்
பகுப்பு:Articles with changed KEGG identifier
பகுப்பு:Articles with changed ChemSpider identifier
பகுப்பு:Articles with changed EBI identifier
பகுப்பு:Articles without UNII source
அச்சமின்றி (திரைப்படம்)

**அச்சமின்றி (**achamindri)  2016 இல் வெளிவந்த தமிழ் அதிரடித் திரைப்படமாகும். "என்னமோ நடக்குது" புகழ் ராஜபாண்டி இத்திரைப்படத்தை இயக்கியிருந்தார். இத்திரைப்படத்தில் விஜய் வசந்த், சமுத்திரக்கனி, ஸ்ருதி டாங்கே, வித்யா பிரதீப், சரண்யா பொன்வண்ணன், ராதா ரவி ஆகியோர் முன்னணிக் கதாபாத்திரங்களில் நடித்துள்ளனர். ஜீ. ராதாகிருஷ்ணன் இத்திரைப்படத்திற்கான வசனங்களை எழுதியுள்ளார். பிரேம்ஜி அமரன் இத்திரைப்படத்திற்கான இசையை அமைத்துள்ளார் .இவ்வியக்குனரின்  2014 ல் வெளியாகி மக்கள் மத்தியில் பெரும் வரவேற்பை பெற்ற "என்னமோ நடக்குது" திரைப்படத்தில் நடித்த பலரே இத்திரைப்படத்திலும் நடித்துள்ளமை குறிப்பிடத்தக்கது. வி. வினோத் குமார் இத்திரைப்படத்தை தயாரித்திருந்தார்.

## கதைச்சுருக்கம்
இப்படத்தின் கதை 4 நபர்களிடைப்பட்டது. *பிற்பொக்கட்* சக்தி (விஜய் வசந்த்) நடுத்தர குடும்பப் பெண்ணான மலர்விழியை (ஸ்ருதி டாங்கே) விரும்புகிறான். ஒரு நேர்மையான காவல் அதிகாரியான சத்யாவின்  (சமுத்திரகனி) உறவினரே ஸ்ருதி (வித்யா பிரதீப்). இவர்களுள் சத்யா, சக்தி, மலர்விழி ஆகிய மூவரும் ஒரு குழுக்களால் துரத்த படுகிறார்கள்.  சத்தியா அவனுடைய நண்பனும் காவல் அதிகாரியுமான சரவணனினாலும் (பரத் ரெட்டி) மேலும் சத்யா ஸ்ருதியின் மரணத்தில் உள்ள மர்மங்களையும் வெளிக்கொணர முயலுகிறான். ஒரு தாதாவிடம் காசுப்பையை திருடும் சக்தி, கல்வி அமைச்சரின் உதவியாளரிடம்  இருந்து தப்பித்து வரும் மலர்விழி. படத்தின் இரண்டாம் பாதியில் இவர்கள் ஏன் துரத்தபடுகிறார்கள் என்பதற்கான முடிச்சுகள் அவிழ்க்கப்படுகின்றன. கல்விச்சமுகத்தில் நடைபெறும் சம்பவங்களை அடிப்படையில் கொண்டு கதை தயாரிக்கப்பட்டுள்ளது.

## நடிகர்கள்

* விஜய் வசந்த்  - சக்தி
* ஸ்ருதி டாங்கே - மலர்விழி 
* சமுத்திரக்கனி  - இன்ஸ்பெக்டர் சத்யா
* வித்யா பிரதீப்- ஸ்ருதி 
* சரண்யா பொன்வண்ணன்  - ராஜலட்சுமி 
* ராதாரவி  - கல்வி அமைச்சர் கரிகாலன் 
* பரத் ரெட்டி - ஏ. சி சரவணன்
* ஜயகுமார் - கதிர் (அமைச்சரின் பீ. ஏ)
* தலைவாசல் விஜய்- மாவட்ட ஆட்சியர் 
* றோகினி - வக்கீல் 
* கருணாஸ் - பட்டு (சக்தியின் நண்பன்)
* தேவதர்சினி - சக்தியின் தங்கை (செல்லம்)
* சண்முகசுந்தரம்  - பட்டுவின் தந்தை (வரப்பிரசாதம்)
* அஸ்வின் - திருமால்

## இசை
இத்திரைப்படத்திற்கு பிரேம்ஜி அமரன் இசையமைத்துள்ளார். இத்திரைப்படத்தின் பாடல்வரிகளை யுகபாரதி எழுதியுள்ளார்.

## மேற்கோள்கள்


## வெளிப்புற இணைப்புகள்

* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
நதீகா பெரேரா

**நதீகா சமன்மலி பெரேரா** (, பிறப்பு: 22 ஒக்டோபர் 1983) இலங்கையைச் சேர்ந்த பிரபலமான வடிவழகி ஆவார். இவர் இலங்கையில் கொழும்பில் பிறந்தார். 2005 ஆம் ஆண்டு நடந்த உலக அழகி அணி வகுப்பில் இலங்கை சார்பில் கலந்து கொண்டார். 2007 ஆம் ஆண்டு எசுப்பானியாவில் நடைபெற்ற பன்னாட்டு சிறந்த மாடல் அழகி விழாவில் கீரிடம் சூடினார்.

## வாழ்க்கை
நதீகா தெகிவளை மத்திய கல்லூரியிலும், சென். ஜோசப் கல்லூரியிலும் கல்வி கற்றார். இவருக்கு 16 வயதில் இருந்தே மாடல் அழகி ஆக வேண்டும் என்ற கனவு இருந்தது. நதீகா இலங்கை பெண் மாடல் அழகிகளில் உயரமானவர் இவரது உயரம் 5’10” ஆகும்.

## பணி
நதீகா வடிவழகு துறை சம்பந்தமான தொழில் முறை கற்கை நெறிகளை வெற்றிகரமாக நிறைவு செய்தார், தற்சமயம் அழகு கலை தொடர்பான கற்கை நெறி பயில்கின்றார். அவரது பொழுது போக்குகள் நடனம், கரப்பந்தாட்டம், தையல், ஆடைவடிவமைப்பு, நகைகள் வடிவமைப்பு, தொலைக்காட்சி சுற்றுலா நிகழ்ச்சிகள் பார்த்தல் என்பவை ஆகும். இளம் பெண்கள் வாழ்க்கையில் நம்பிக்கை வைத்து தடைகளை கடந்து அவர்களது கனவுகளை நனவாக்குவதற்கு ஊக்கமளித்தல் இவரது இலட்சியமாகும்.

2007 ஆம் ஆண்டில் நடந்த அணிவகுப்பில் கலந்து  புகைப்பட அழகி, கவர்ச்சி அழகி, சிறந்த தேசிய ஆடை மற்றும் கேட்வாக் அழகி என்ற நான்கு சிறு பட்டங்களை வென்றார். இலங்கை பெண்ணொருவர் நான்கு சிறு பட்டங்களை வென்றது இதுவே முதல் தடவையாகும். பாரம்பரிய *கர யகா* என்ற ஆடைக்கே இவர் சிறந்த தேசிய ஆடைக்கான விருதை வென்றார்.

நதீகா 2012 ஆம் ஆண்டு சொந்தமான வடிவழகு பள்ளியொன்றை 17 மாணவர்களுடன் ஆரம்பித்தார். அம் மாணவர்கள் 21 ஒக்டோபர் 2012 இல் அவர்களது கற்கை நெறிகளை பூர்த்தி செய்தனர்.

## மேற்கோள்கள்

## வெளி இணைப்புகள்

* Nadeeka பெரேரா மற்றும் சுயவிவர புகைப்படங்கள் http://www.apnimodels.com/srilanka/nadeeka.html
* அதிகாரப்பூர்வ இணையதளம் – இலங்கை மாதிரி நெட்வொர்க்  http://www.srilankanmodels.net/ 
* YouTube – வீடியோ
* Nadeeka பெரேரா புகைப்பட தொகுப்பு 

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:இலங்கைப் பெண்கள்
நம்ம ஊரு மாரியம்மா (திரைப்படம்)

**நம்ம ஊரு மாரியம்மா** (Namma Ooru Mariamma)  1991 இல் வெளிவந்த தமிழ்த் திரைப்படமாகும். இதை கே. ராஜன் என்பவர் இயக்கியுள்ளார். இப்படத்தில் நிழல்கள் ரவி மற்றும் வைதேகி ஆகிய இருவரும் முக்கியக் கதாப்பாத்திரங்களில் நடித்துள்ளனர். இவர்களுடன்  சரத்குமார், ஜெய்கணேஷ் மற்றும் கே. ஆர். விஜயா உடன் நடித்துள்ளனர். இப்படத்தின் இசை சங்கர் கணேஷ் இது 14 பிப்ரவரி 1991இல் வெளிவந்துள்ளது..

## கதைச்சுருக்கம்

மாரியம்மா (கே. ஆர். விஜயா) தனக்கு திருமணமாகி நீண்ட நாளாகியும் குழந்தையில்லாததால் கவலை கொள்கிறார். இதற்காக அவரது கணவன் மற்றும் அவரது சகோதரன் முத்துவும் (நிழல்கள் ரவி) சேர்ந்து  ஊரிலுள்ள செல்வந்தன் ராஜதுரையின் (சரத்குமார்) உதவியுடன் ஊர் திருவிழாவிற்கு ஏற்பாடு செய்கிறார்கள். ராஜதுரை ஊர் மக்களை ஏமாற்றி கோவில் சொத்துகளை கொள்ளையடித்து வருகிறான். இதற்கிடையே முத்து காவேரி மீது காதல் கொள்கிறான். திருவிழா  முடிந்ததும் ராஜதுரையின் தவறுகள் அனைவருக்கும் தெரிய வருகிறது. இதை தட்டி கேட்ட முத்து ஊர்மக்கள் உதவியுடன் அவனை நீதியின் முன் நிற்க வைக்கிறான். நீதி கிடைக்குமென்று காத்திருக்கிறார்கள். இதனால் ராஜதுரையின் அடியாட்கள் மாரியம்மாவின் கணவனை கொலை செய்துவிடுகின்றனர். பின்னர் முத்துவிற்கும், காவேரிக்கும் திருமணம் நடைபெறுகிறது. ராஜதுரை இவர்களை பழி வாங்க நினைக்கிறான். இறுதியில் என்ன நடந்தது என்பதே மீதிக் கதையாகும்.

## நடிகர்கள்

* முத்து வாக நிழல்கள் ரவி 
* காவேரியாக வைதேகி 
* ராஜதுரையாக சரத்குமார் 
* ஜெய்கணேஷ் 
* மாரியம்மாவாக கே. ஆர். விஜயா 
* தேவிஸ்ரீ 
* காந்திமதி (நடிகை)
* விஜயசந்திரிகா
* சண்முகசுந்தரம்
* டி. எஸ். இராகவேந்திரா
* முனியாவாக நவரசம் ஜி. கே. எஸ்.
* அஞ்சலியாக டிஸ்கோ சாந்தி
* அபிலாஷா
* லூசு மோகன்
* செட்டியாராக உசிலை மணி
* வெள்ளை சுப்பையா
* கே. ராஜன்
* மற்றும் பலர்

## ஒலித்தொகுப்பு

இப்படத்திற்கு வாலி, மு. மேத்தா, உளுந்தூர்ப்பேட்டை சண்முகம், வெங்கடேஷ் ஆகியோர் ஐந்து பாடல்களை எழுத  சங்கர் கணேஷ் இசையமைத்திருந்தனர்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
ஜௌலியன் விகாரை

**ஜௌலியன் விகாரை** (**Jaulian**) () தற்கால பாகிஸ்தான் நாட்டின் கைபர் பக்துன்வா மாகாணத்தில், ஹரிபூர் மாவட்டத்தில், தக்சசீலாவின் அருகமைந்த ஜௌலியன் எனுமிடத்தில்,  கிபி இரண்டாம் நூற்றாண்டில் பௌத்த பிக்குகள் தங்கி, தியானம் செய்வதற்கு  நிறுவப்பட்டதாகும்.
தற்போது ஜௌலியன் விகாரை பயன்பாட்டிற்கு உதவாத வகையில் சிதிலமடைந்துள்ளது.  ஜௌலியன் விகாரைக்கு அருகில் மொகரா முராது விகாரை உள்ளது.

ஜௌலியன் விகாரையை 1980-இல் யுனெஸ்கோ நிறுவனம், உலகப் பாரம்பரியக் களமாக அறிவித்துள்ளது. ஜௌலியன் விகாரை, தர்மராஜிக தூபி மற்றும் மொகரா முராது தூபிகளை விடச் சிறிதாகும்.

## அமைவிடம்
ஜௌலியன் விகாரை, பாகிஸ்தான் நாட்டின் இசுலாமாபாத் மற்றும் ராவல்பிண்டி நகரங்களிலிருந்து தென்கிழக்கே, முறையே 35 மற்றும் 45 கிலோ மீட்டர் தொலைவில், தக்சசீலா நகரத்திற்கு செல்லும் வழியில் ஜௌலியன் கிராமத்தின் மலையில் 100 மீட்டர் உயரத்தில் உள்ளது. இதனருகே மொகரா முராது உள்ளது. 

## வரலாறு
குசான் பேரரசு காலத்தில் கிபி இரண்டாம் நூற்றாண்டில் ஜௌலியன் பௌத்த விகாரை நிறுவப்பட்டது.கிபி 450-இல் இப்பகுதியை ஆக்கிரமித்த ஹெப்தலைட்டுகள் எனும் வெள்ளை ஹூனர்கள், ஜௌலியன் விகாரை உள்ளிட்ட தக்சசீலாவின் பௌத்தப் பண்பாட்டுக் களங்களை முற்றிலும் அழித்தனர். 

## அகழ்வாய்வுகள்
ஜான் மார்ஷல்  எனும் பிரித்தானிய தொல்லியல் அறிஞர், ஜௌலியன் விகாரை பகுதிகளை அகழ்வாய்வு செய்தார். அகழ்வாய்வில், இரண்டு பெரிய நாற்கர வடிவிலான விகாரைகளையும், 27 தூபிகளையும், பிக்குகள் தங்கும் 59 தியான மண்டபங்களையும் கண்டறிந்தார்.

## படக்காட்சிகள்

Image:Jaulian_taxila.jpg|ஜௌலியன் விகாரையின் சிதிலங்கள்
Image:JaulianTomb.JPG|ஜௌலியன் தூபி
Image:JaulianNavel.JPG|சிதிலமடைந்த புத்தர் சிலை 
Image:JaulianInscription.JPG| விகாரையின் சிலையடியில் கல்வெட்டு எழுத்துக்கள் 
Jaulian Monastery foreigner.jpg| இந்தோ-சிதியர்கள் உடையில் பக்தர்கள் 
Image:JaulianStairs.JPG| இரண்டாம் தளத்திற்குச் செல்லும் படிகள் 
Image:JaulianWindow.JPG|பிக்குகள் அறையின் சன்னல் 
Image:JaulianPool.JPG|சடங்குகள் செய்வதற்கான குளம் 
Jaulian Stupa A11 reliquary.jpg| தூபி வடிவ தொல்பொருள்
Image:JaulianMill2.JPG|தானியம் அரைக்கும் கல் இயந்திரம்
Image:JaulianTaxilaSilverReliquaryAndContent.jpg|வெள்ளிப் பொருட்கள்  


## இதனையும் காண்க
* மொகரா முராது
* பௌத்த தொல்லியற்களங்கள்
* பௌத்த யாத்திரைத் தலங்கள்
## மேற்கோள்கள்


## வெளி இணைப்புகள்
* Google images of the site

பகுப்பு:கைபர் பக்துன்வா மாகாணம்
பகுப்பு:வடமேற்கு எல்லைப்புற மாகாணம்
பகுப்பு:பாக்கித்தானில் உள்ள உலகப் பாரம்பரியக் களங்கள்
பகுப்பு:பௌத்த தொல்லியற்களங்கள்
பகுப்பு:பௌத்த யாத்திரைத் தலங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:பாகிஸ்தானில் உள்ள பௌத்த கட்டிடங்கள்
இதுவும் கடந்து போகும்

**இதுவும் கடந்து போகும்** (Idhuvum Kadandhu Pogum) 2014 இல் வெளிவந்த தமிழ் மொழியில் எடுக்கப்பட்ட குறும்படமாகும். இதை அறிமுக இயக்குநர்கள் அனில் கிருஷ்ணன் மற்றும் ஸ்ரீஹரி பிரபாகரன் இயக்கியுள்ளனர். கதை,திரைக்கதை,வசனத்தை ஸ்ரீஹரி பிரபாகரன் எழுதியுள்ளார். இப்படத்தில் சிவாஜி தேவ், ஷில்பா பட் மற்றும் அனுஷா வர்மா முக்கிய கதாபாத்திரங்களில் நடித்துள்ளனர்.

ஏவிஎம் புரொடக்‌ஷன்ஸ் சார்பில் சகோதரிகள் அருணா குகன், மற்றும் அபர்ணா குகன் இப்படத்தை தயாரித்துள்ளனர். சலீம் பிலால் ஒளிப்பதிவையும், படத்தொகுப்பை அனில் கிருஷ்ணனும், மற்றும் உமாசங்கர் இப்படத்திற்கு இசை அமைப்பையும் செய்துள்ளனர். மணிவண்ணன் மற்றும் சத்யசீலன் ராஜேந்திரன் பாடல்களை எழுதியுள்ளனர். இது இணையத்தில் வெளியிடுவதற்காக எடுக்கப்பட்ட முதல் திரைப்படம். இப் படம் ஏப்ரல் 14, 2014இல் யூ டியூப் வலைதளத்தில் வெளியிடப்பட்டது.

## கதை சுருக்கம்
படம் ஒரு துயரத்துடன் தொடங்குகிறது. கதையில் கௌதமின் (சிவாஜி தேவ்) வாழ்க்கையில் நடக்கும் சம்பவங்கள் முன்னும், பின்னுமாக காட்டப்படுகிறது. கௌதம் என்ற இளைஞன், அமெரிக்காவில் உள்ள தன் காதலி ரம்யாவுடன் நள்ளிரவில் பேசும் போது, ரம்யா தனக்குச் சிறிது நேரத்தில் எதிர்பாராமல் ஏதோ ஒன்று நடக்கப் போவதாக கூறுகிறாள். மறுநாள் காலை ரம்யா விபத்துக்குள்ளாகி, இறந்துவிடுகிறாள். இச் சம்பவம் கௌதமின் மனதை வெகுவாக பாதிக்கிறது. அதிலிருந்து மீண்டு வர முடியாமல் தவிக்கிறான்.

## நடிப்பு

* கௌதமாக சிவாஜி தேவ் 
* குமார், கௌதமின் தந்தையாக ரவி ராகவேந்திரா 
* ரம்யாவாக ஷில்பா பட் 
* திவ்யாவாக அனுஷா வர்மா 
* மணி, கௌதமின் சகோதரராக பெர்கின் ஜான்ஸ் 
* தீபிகாவாக அஞ்சலி அனீஷ் உபாசனா 
* ர்ம்யாவின் தந்தையாக அஷோக் பாண்டியன் 
* மருத்துவராக அனு சந்திரசேகரன்

## தயாரிப்பு
ஏ. வி. மெய்யப்பன் அவர்களால் 1945இல்நிறுவப்பட்டது ஏவிஎம் ஸ்டூடியோ ஆசியாவின் மிகப்பழைய படப்பிடிப்புத் தளமாக விளங்குகிறது. அருணா குகன், அபர்ணா குகன் ஆகிய இருவரும் ஏ.வி.எம். புரொடக்‌ஷன்ஸ் குடும்பத்தின் நான்காம் தலைமுறையைச் சேர்ந்தவர்கள் ஆவார்கள்..

## வெளியீடு
நவம்பர் 22, 2013 இல் ஏவிஎம் ஸ்டூடியோவில் எம். சரவணன், எம். எச். குகன் மற்றும் இயக்குநர் எஸ். பி. முத்துராமன் முன்னிலையில் படம் திரையிட்டுக் காட்டப்பட்டது இது யூ டியூப்பில் ஏப்ரல் 14, 2014 இல் வெளிவந்தது.

### விமர்சனம்
தி இந்து பத்திரிகையின் நிருபர் மாலதி ரங்கராஜன், இப்படம் கதைஅம்சத்துடன் உள்ளது எனவும், சிவாஜி தேவ் தனது கதாபாத்திரத்தை உணர்ந்து உணர்ச்சிகளை சரியாக வெளிப்படுத்தி உள்ளார் எனவும் பாராட்டியுள்ளார். மேலும் ரவிராகவேந்தர் சிறப்பாக நடித்துள்ளதாகவும் குறிப்பிடுகிறார். இப்படம் குறும்படத்திற்கான இலக்கணத்துடன் இருக்கிறது என்றும் பாராட்டியுள்ளார்.

### பாராட்டுகள்
இயக்குநர் எஸ். பி. முத்துராமன், இப்படம் மனதை உருக்குவதாக உள்ளது எனவும், இதில் நடித்தவர்கள் அனுபவமிக்க நடிகர்களைப் போல நடித்துள்ளனர் எனவும் பாராட்டியுள்ளார். சலீம் பிலால் படத்தின் ஒளிப்பதிவை சிறப்பாக செய்திருக்கிறார் எனவும், இசை படத்தின் கதையோடு ஒன்றியிருப்பதாகவும் கூறியுள்ளார். நடிகர் ரஜினிகாந்த் தனது கைப்பட எழுதிய கடிதத்தில் இப் படம் பாலு மகேந்திரா, மணி ரத்னம் போன்றவர்களின் படத்தைப் போல உள்ளது எனப் பாராட்டியுள்ளார். இது 2014இல் நடைபெற்ற *மாட்ரிட்* சர்வதேச திரைப்பட விழாவில் வெளியிடுவதற்கு அதிகாரபூர்வமாக தேர்ந்தெடுக்கப்பட்டது. சிறந்த ஒளிப்பதிவு மற்றும் சிறந்த ஆடை வடிவமைப்புக்காக பரிந்துரை செய்யப்பட்டது.
 
## மேற்கோள்கள்

## வெளி இணைப்புகள்
*
*
*

பகுப்பு:2014 கணினி இயங்குப்படத் திரைப்படங்கள்
பகுப்பு:இந்தியத் தமிழ் குறும்படங்கள்
லொள்ளு சபா மனோகர்

**லொள்ளு சபா மனோகர்** 10 சனவரி 1958 என்பவர் தமிழ்த் திரைப்பட நடிகராவார். இவர் விஜய் தொலைக்காட்சியில் லொள்ளு சபா என்ற தொடரில் நடித்துப் புகழ் பெற்றார். அதனால் லொள்ளு சபா மனோகர் என்று அழைக்கப்படுகிறார்.

## திரை வாழ்க்கை
### திரைப்படங்கள்

**[[காதல் எப்எம்]]* (2005)
**[[மலை மலை (திரைப்படம்)]]* (2009)
**[[ஈசா (திரைப்படம்)|ஈசா]]* (2009)
**[[வாடா]]* (2010)
**[[மாஞ்சா வேலு]]* (2010)
**[[அலெக்ஸ் பாண்டியன் (திரைப்படம்)]]* (2013)
**[[கண்ணா லட்டு தின்ன ஆசையா]]* (2013)
**[[என்றென்றும் புன்னகை]]* (2013)
**[[சிகரம் தொடு]]* (2014)
**[[என்னமோ ஏதோ]]* (2014)
**[[பட்டைய கிளப்புவோம் பாண்டியா]]* (2014)
**[[நண்பேன்டா (திரைப்படம்)]]* (2015)
**[[திரிஷா இல்லனா நயன்தாரா]]* (2015)
**[[இனிமே இப்படித்தான்]]* (2015)
**[[மனிதன் (2016 திரைப்படம்)|மனிதன்]]* (2016)
**[[பயம் ஒரு பயணம்]]* (2016)
**[[எனக்கு இன்னொரு பெயர் இருக்கு (திரைப்படம்)]]* (2016)
**[[தில்லுக்கு துட்டு]]* (2016)
**[[தமிழ்செல்வனும் தனியார் அஞ்சலும்]]* (2016)
**[[கடலை]]* (2016)
**[[மஞ்சள் கயிறு 2]]* (2016)
**[[அன்பானவன் அசராதவன் அடங்காதவன் (திரைப்படம்)]]* (2017)
**[[ஆங்கில படம்]]* (2017)
**[[மேல்நாட்டு மருமகன்]]* (2018)
**[[காத்தாடி]]* (2018)
**[[சிலுக்குவார்ப்பட்டி சிங்கம்]]* (2018)

### தொலைக்காட்சியில்
**[[லொள்ளு சபா]]*

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:1954 பிறப்புகள்
பகுப்பு:தமிழ்நாட்டுத் திரைப்பட நடிகர்கள்
காதல் எப்எம்

**காதல் எப்எம்** (Kadhal FM) என்பது 2005 ஆம் ஆண்டு இயக்குநர் ஜெயபிரகாஷ் இயக்கிய தமிழ்த் திரைப்படமாகும். இத்திரைப்படத்தில் மணிகண்டன், சிவானி சிங், அரவிந்து ஆகாசு ஆகியோர் முக்கிய வேடத்தில் நடித்துள்ளனர். இத்திரைப்படம் பாண்டிச்சேரி, தூத்துக்குடி, காரைக்குடி, திருச்சிராப்பள்ளி ஆகிய இடங்களில் படமாக்கப்பட்டது. இத்திரைப்படத்தை ஜி. மகேஷ்வரன் தயாரித்துள்ளார். அரவிந்த் சங்கரால் இயற்றப்பட்ட இசை மற்றும் சுரேஷ் தேவன் ஒளிப்பதிவு ஆகியவற்றை உள்ளடக்கி, இத்திரைப்படம்  2005 மார்ச் 4, அன்று வெளியானது.

## நடிகர்கள்
* மணிகண்டன் - மணிகண்டன்
* சிவானி சிங் - ருச்சிகா
* அரவிந்து ஆகாசு - அரவிந்த்
* கருணாஸ் - சில்லி சிக்கன்
* வையாபுரி
* லொள்ளு சபா பாலாஜி

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
ஆர்செனமைடு

**ஆர்செனமைடு** (*Arsenamide*) என்பது C11H12AsNO5S2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தையசிட்டார்சினமைடு என்ற பெயராலும் இது அழைக்கப்படுகிறது. இச்சேர்மத்தின் வர்த்தகப் பெயர் கேப்பார்சோலேட்டு என்பதாகும். ஆர்சனிக் தனிமத்தை பகுதிக்கூறாக கொண்டுள்ள சேர்மமாக இது கருதப்படுகிறது  டிரைகோமோனாசு ஒட்டுண்ணி, நாய் ஒட்டுண்னி போன்றவற்றுக்கு எதிராக முன்மொழியப்படும் வேதியியல் உணர்வு முகவராக இச்சேர்மம் பயன்படுகிறது .        

## மேற்கோள்கள்

பகுப்பு:பென்சமைடுகள்
பகுப்பு:அசிட்டிக் அமிலங்கள்
பர்வீன் குமார்

**பர்வீன் குமார்** (*Parveen Kumar*) கபடி விளையாட்டில் இந்தியாவின் சார்பாக விளையாடக்கூடியவர் ஆவார். 1983 ஆம் ஆண்டு மே மாதம் 7 ஆம் நாள் இவர் பிறந்தார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் பர்வீன் குமாரும் ஒரு உறுப்பினராக இருந்தார் .

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்திய கபடி வீரர்கள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
இராசகுரு சுப்பிரமணியன்

**இராசகுரு சுப்பிரமணியன்** (*Rajaguru Subramanian*) கபடி விளையாட்டில் இந்தியாவின் சார்பாக விளையாடக்கூடியவர் ஆவார். 1987 ஆம் ஆண்டு சூன் மாதம் 22 ஆம் நாள் இவர் பிறந்தார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் இராசகுரு சுப்பிரமணியனும் ஒரு உறுப்பினராக இருந்தார். புரோகபடி போட்டிகளிலும் விளையாடும் இவர் தற்பொது யூ மும்பா அணிக்காக விளையாடுகிறார் .

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:இந்திய கபடி வீரர்கள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
துர்கா (1990 திரைப்படம்)

**

**துர்கா*' (*Durgaa*)  1990 ஆம் ஆண்டு [[ஷாமிலி|பேபி ஷாமிலி]] இரட்டை வேடங்களில் நடித்து வெளியான குழந்தைகளுக்கான தமிழ்த் திரைப்படம். [[ராம நாராயணன்]] கதை, திரைக்கதை எழுதி, இயக்கி மற்றும் தயாரித்த இப்படத்தின் வசனத்தை புகழ்மணியும், இசையை [[சங்கர் கணேஷ்|சங்கர் கணேஷும்]]  வழங்கினர். இப்படத்தில் [[நிழல்கள் ரவி]], [[கனகா (நடிகை)|கனகா]], [[கிட்டி (நடிகர்)|கிட்டி]], [[:en:Sathyapriya|சத்யப்ரியா]], [[சந்திரசேகர் (நடிகர்)|வாகை சந்திரசேகர்]], [[செந்தில்]] மற்றும் [[வெண்ணிற ஆடை மூர்த்தி]] ஆகியோர் நடித்தனர். இது வியாபார ரீதியாக வெற்றி பெற்ற திரைப்படம் ஆகும். 1991 இல் *பைரவி''  என்ற பெயரில் கன்னட மொழியில் மறு ஆக்கம்  செய்யப்பட்டது.

## கதைச்சுருக்கம்
துர்கா (பேபி ஷாமிலி) வசதியான தம்பதியரின் ஒரே மகள். விதவையான (சத்யப்ரியா) துர்காவின் தாயை சொத்துக்கு ஆசைப்பட்டு துர்காவின் சித்தப்பா(கிட்டி) திட்டமிட்டுக் கொல்கிறான். அவனிடமிருந்து தன் வளர்ப்புப்பிராணிகள் குரங்கு(ராமு) மற்றும் நாய் (ராஜா) உதவியுடன் தப்பிக்கும் துர்காவிற்கு அப்பாவியான முத்துவும் (நிழல்கள் ரவி) அவனுடைய காதலி கண்ணம்மாவும் (கனகா) உதவ முடிவு செய்கின்றனர்.

முத்துவும் கண்ணம்மாவும் துர்காவிற்குப் பாதுகாவலாக இருப்பதால் அவளின் சித்தப்பா அவளைக் கொல்ல முடியவில்லை. துர்காவைப் போன்றே உருவமுள்ள மல்லிகாவைக் (பேபி ஷாம்லி) காண்கிறான். மல்லிகாவின் தந்தையைக்(வாகை சந்திரசேகர்) கொன்றுவிடுவதாக மிரட்டி அவர்களைத் தன் திட்டத்திற்குச் சம்மதிக்க வைக்கிறான். மல்லிகா, துர்காவின் வீட்டுக்குச் சென்று குழப்பத்தை ஏற்படுத்தினால் துர்காவை எளிதில் கொன்றுவிடலாம் என்பது அவன் திட்டம்.

இருவரில் யார் உண்மையான துர்கா என்றறிய இருவரையும் கோவிலில் தீமிதிக்கச் சொல்கின்றனர். துர்கா வெற்றிகரமாக நடந்துவிட, மல்லிகா நடக்கத் தொடங்கும்முன் அவள் தந்தை வந்து காப்பாற்றி நடந்த உண்மைகளைக் கூறி கிட்டியைச் சிறைக்கு அனுப்புகிறார். மல்லிகா, முத்து மற்றும் கண்ணம்மா ஆகியோர் துர்காவுடன் சேர்ந்து மகிழ்ச்சியாக வாழ்கின்றனர்.

## நடிகர்கள்

## படக்குழு

* கலை : கே.வி.பத்மநாபன் 
* புகைப்படங்கள் : ஆர்.ஆர். அழகப்பன் 
* வடிவமைப்பு : பாண்டியன் 
* விளம்பரம் : எம்.ஏ.கே.குமார் 
* ஆய்வகம் : ஜெமினி கலர் லேப் 
* சண்டைப்பயிற்சி : ஆம்பூர் ஆர்.எஸ்.பாபு 
* நடனம் : சிவசங்கர் 
* படத்தலைப்பு வடிவமைப்பு : கீதா பரணி

## இசை

### தமிழ்
இசை : சங்கர் கணேஷ்  பாடல்கள் : வாலி

### தெலுங்கு (மொழிபெயர்ப்பு)

## வெளியீடு

## மேற்கோள்கள்

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
ஐரிசு பலியாட்டம்

**ஐரிசு பலியாட்டம்** (*Irish Gambit*) என்பது ஒரு பலவீனமான சதுரங்கத் திறப்பு முறையாகும். சிக்காகோ பலியாட்டம், ரேசில் தாசில் பலியாட்டம் என்ற பெயர்களாலும் அழைக்கப்படும் இத்திறப்பு பின்வரும் நகர்வுகளுடன் தொடங்குகிறது. 

:1. e4 e5
:2. Nf3 Nc6
:3. Nxe5?
3...Nxe5 4.d4 என்ற உத்தேசத்தில் (படம்).
 

வெள்ளை ஆட்டக்காரரின் சிப்பாய்  போர்களத்தின் மையத்தை ஆக்கிரமித்துள்ளது. ஆனால் ஒரு சிப்பாய்க்காக ஒரு குதிரையை தியாகம் செய்வது  மிகவும் அதிகமானதொரு இழப்பாகும். கொடுக்கப்படும் பலி பெரியதாக எந்த நன்மையையும் வெள்ளைக்கு கொடுக்கவில்லை. உயர்மட்ட போட்டிகளில் எங்கும் இத்தகைய பலியாட்டம் விளையாடப்படவும் இல்லை. பெரும்பாலும் இத்திறப்பு சிக்காக்கோ பலியாட்டம் என்றழைக்கப்படுகிறது. ஏனெனில் அரால்டு மேயர் பிலிப்சு 1899 ஆம் ஆண்டு அக்காலத்தில் வலிமையான உலக சதுரங்க வீர்ராகக் கருதப்பட்ட ஆரி நெல்சன் பில்சுபரியை இந்த திறப்புடன் விளையாடி குறிப்பிடத்தக்கதொரு வெற்றியை ஈட்டியது இதற்கு காரணமாக இருக்கலாம் . 
எனவே இவர்தான் இந்த பலியாட்டத்தைக் கண்டுபிடித்தவர் என்ற கட்டுக்கதை உலாவத் தொடங்கியது. 
என்னவிதமான நுட்பமான சிந்தனை  இப்பலியாட்டத்தின் பின்னால் இருந்தது என்று மரணப்படுக்கையில் இருந்த போது அவரிடம் கேட்கப்பட்டது. பதிலாகக் கிடைத்த அவருடைய கடைசி வார்த்தைகள் இவ்வாறு இருந்தன. : "ராசாவின் சிப்பாய்க்கு பாதுகாப்பு இருந்ததை நான் பார்க்கவில்லை” . 

ஆலோவீன் பலியாட்டம் என்ற திறப்பும் இதைபோன்றதொரு திறப்பு ஆகும். இதுவும் சந்தேகத்திற்கிடமான ஒரு நகர்த்தலே என்றாலும் ஐரிசு பலியாட்டத்தை விட சற்று மேம்பட்ட  தொடக்கமாக இருக்கிறது. ஏனெனில் வெள்ளை ஆட்டக்காரருக்கு போர்களத்தின் மையத்திலுள்ள கருப்பின் இரண்டு குதிரைகளையும் விரட்டுவதற்கான வாய்ப்பும் நேரமும் கிடைக்கிறது. இந்தத் திறப்புடன் விளையாடத்தொடங்கி வெள்ளை பல போட்டிகளில் குறைந்த நகர்வு ஆட்டங்களாக வெற்றி பெற்றுள்ளது.         

## மேற்கோள்கள்

 
## புற இணைப்புகள்
*Opening Report: 1.e4 e5 2.Nf3 Nc6 3.Nxe5 (13 games)

பகுப்பு:சதுரங்கத் திறப்புகள்
சமண முனிவர்கள்

**சமண முனிவர்கள்** என்பது சமண மத முனிவர்களைக் குறிக்கும்.

நாலடியார் என்னும் நூல் சமண முனிவர்கள் பலரால் பாடப்பட்ட வெண்பாப் பாடல்கள் பலவற்றின் தொகுப்பு. தனிப்பாடல்களில் காணப்படும் குறிப்பு  ஆகியவற்றின் அடிப்படையில் இவ்வாறு கொள்ளப்படுவதாக நாலடியார் நூலுக்கு உரை எழுதிய ஆசிரியர் தன் முன்னுரையில் குறிப்பிட்டுள்ளார்.

## மேற்கோள்

பகுப்பு:தமிழ்ப் புலவர்கள்
பகுப்பு:சமணம்
3-அமினோபென்சமைடு

**3-அமினோபென்சமைடு** (*3-Aminobenzamide*) என்பது C7H8N2O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரை வெண்மை நிறத்தில் தூளாகக் காணப்படும் இச்சேர்ம்ம் ஒரு பென்சமைடு ஆகும். 

## தயாரிப்பு

3-நைட்ரோபென்சமைடை வினையூக்க ஐதரசனேற்றத்தின் வழியாக ஒடுக்கம் செய்து 3-அமினோபென்சமைடைத் தயாரிக்கலாம். 

## பயன்கள்
டி.என்.ஏ பழுதாக்கல், படியெடுத்தல் கட்டுப்பாடு, திட்டமிட்ட செல் இறப்பு ஆகிய செயல்முறைகளுக்கு காரண நொதியான பாலி ஏ.டி.பி. ரைபோசு பாலிமெரேசை 3-அமினோபென்சமைடு தடுக்கிறது. பாலி ஏ.டி.பி. ரைபோசு பாலிமெரேசு செயலூக்கப்பட்டவுடன் அது உடனடியாக செல்லிலுள்ள நிக்கோட்டினமைடு அடினைன் டைநியூக்ளியோடைடைடி.என்.ஏ வை பழுதுபார்க்கப் பயன்படுத்திக் கொள்கிறது. குறைந்த அளவு நிக்கோட்டினமைடு அடினைன் டைநியூக்ளியோடைடு+ செல்லிலுள்ள அடினோசைன் டிரை பாசுப்பேட்டின் அளவைக் குறைக்கிறது. இதனால் செல்லிறப்பு நிகழ்கிறது . 3-அமினோபென்சமைடின் கட்டமைப்பு  நிக்கோட்டினமைடு அடினைன் டைநியூக்ளியோடைடு+ இன் கட்டமைப்பை ஒத்திருக்கிறது. எனவே இது பாலி ஏ.டி.பி. ரைபோசு பாலிமெரேசுடன் பிணைந்து நிக்கோட்டினமைடு அடினைன் டைநியூக்ளியோடைடு+ பயன்படுத்திக் கொள்வதைத் தடுக்கிறது. பாலி ஏ.டி.பி. ரைபோசு பாலிமெரேசு பெரும்பாலும் புற்றுநோய் சிகிச்சைக்கு இலக்காக்க் கருதப்படுவதால் 3-அமினோபென்சமைடும் புற்றுநோய் எதிர்ப்பு மருந்தாகப் பயன்படுத்தப்படுகிறது. 

## மேற்கோள்கள்

பகுப்பு:பென்சமைடுகள்
பகுப்பு:அமீன்கள்